[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 2.3.2006

KOM(2006) 82 endelig

2006/23 (CNS)

Forslag til

RÅDETS AFGØRELSE

om indgåelse på Det Europæiske Fællesskabs vegne af De Forenede Nationers konvention mod korruption

(forelagt af Kommissionen)

BEGRUNDELSE

1. BAGGRUND FOR FORSLAGET

110 | Forslagets formål FN's konvention mod korruption blev undertegnet i New York den 15. september 2005 på vegne af Det Europæiske Fællesskab. Med dette forslag søges Rådets godkendelse af indgåelsen af konventionen. |

120 | Generel kontekst 1. BAGGRUND I sin resolution 55/61 af 4. december 2000 erkendte De Forenede Nationers Generalforsamling, at det var ønskeligt med et effektivt juridisk instrument mod korruption, som er uafhængigt af De Forenede Nationers konvention mod grænseoverskridende organiseret kriminalitet, og den besluttede at nedsætte et ad hoc-udvalg til forhandling af et sådant instrument. Ad hoc-udvalgets første formelle samling fandt sted i Wien fra den 21. januar til den 1. februar 2002. Kommissionen forelagde Rådet en henstilling med henblik på Rådets afgørelse om bemyndigelse af Kommissionen til at forhandle om alle de dele af udkastet til konventionen mod korruption, der er omfattet af Fællesskabets kompetence. På grundlag heraf bemyndigede Rådet Kommissionen til at forhandle om udkastet til konventionen mod korruption. Kommissionen deltog aktivt i FN's forhandlinger i Wien i tæt samarbejde med EU-medlemsstaterne og G8-landene uden for EU. Forhandlingerne om konventionen blev afsluttet i oktober 2003. Teksten til konventionen blev vedtaget af De Forenede Nationers Generalforsamling på dens 58. samling i oktober 2003 og var åben for undertegnelse på en politisk konference på højt niveau i Mérida, Mexico, fra den 9. til den 11. december 2003. Eftersom konventionen ikke kun er åben for undertegnelse af stater, men også af regionale organisationer for økonomisk integration såsom EF, gav Rådet bemyndigelse til, at den blev undertegnet på Det Europæiske Fællesskabs vegne. FN's konvention mod korruption blev undertegnet i New York den 15. september 2005 på vegne af Det Europæiske Fællesskab. En regional organisation for økonomisk integration kan ikke ratificere konventionen, før mindst en af dens medlemsstater har gjort det. Af de 25 EU-medlemsstater har Ungarn (den 19. april 2005), Frankrig (den 11. juli 2005), Letland (den 4. januar 2006) og Østrig (den 11. januar 2006) allerede deponeret et instrument med henblik på ratifikation af konventionen hos FN's Generalsekretariat. De øvrige medlemsstater har endnu ikke afsluttet ratifikationsprocessen. 2. RESULTATET AF FORHANDLINGERNE OM KONVENTIONEN Konventionen indeholder bestemmelser om korruption, der falder ind under Fællesskabets kompetence. Disse bestemmelser er i overensstemmelse med Fællesskabets lovgivning om Fællesskabets offentlige administration og med relevant gældende fællesskabsret. Kommissionen mener, at de målsætninger, som Rådet definerede i sine forhandlingsdirektiver, er blevet opfyldt til fulde. a) Konventionen indeholder bestemmelser, som fastlægger forpligtelser med hensyn til indretningen af den offentlige sektor hos de statslige parter (kapitel II), som i princippet vil kunne gøres gældende for Det Europæiske Fællesskab, når det først er blevet part i konventionen (artikel 67, stk. 2). Da konventionens artikel 2, litra a), desuden definerer "offentlig tjenestemand eller ansat" som "enhver person, der bestrider et lovgivende, udførende, administrativt eller retsligt hverv hos en statslig part...", vil denne definition omfatte tjenestemænd og andre ansatte ved Det Europæiske Fællesskab, så snart det har tilsluttet sig konventionen. Med hensyn til Fællesskabets tjenestemandsansatte er de fleste af de forhold, der behandles i kapitel II, omfattet af bestemmelserne i EF-lovgivningen. Desuden har Det Europæiske Fællesskab enekompetence til at acceptere sådanne forpligtelser, når det drejer sig om EF's egen offentlige administration. b) Fællesskabsretten indeholder bestemmelser om foranstaltninger til at sikre fri bevægelighed for varer, kapital og tjenesteydelser, og den omfatter lovgivning om offentlige indkøb, der skal sikre gennemsigtighed og lige adgang for alle kandidater til offentlige kontrakter og servicemarkeder og samtidig forhindre svig, korruption og hemmelige aftaler mellem tilbudsgivere. Fællesskabsretten indeholder også foranstaltninger om regnskabsvæsen og revision. For så vidt konventionens bestemmelser påvirker sådanne instrumenter, har Fællesskabet i overensstemmelse med Domstolens retspraksis enekompetence til at acceptere de tilsvarende internationale forpligtelser. c) Konventionen mod korruption sætter høje standarder for de foranstaltninger, der tjener til at bekæmpe hvidvaskning af penge; disse foranstaltninger er i overensstemmelse med fællesskabslovgivningen om foranstaltninger, der skal forhindre, at det finansielle system og andre potentielt sårbare institutioner og erhverv udnyttes til hvidvaskning af penge. Fællesskabet er kompetent, når det drejer sig om foranstaltninger med hensyn til samarbejde mellem de finansielle efterretningsenheder på grundlag af det tredje direktiv om bekæmpelse af hvidvaskning af penge, som ophævede og erstattede det første og det andet direktiv om bekæmpelse af hvidvaskning af penge. På samme dato blev der udstedt en forordning om at supplere den eksisterende lovgivning mod hvidvaskning af penge ved at indføre toldsamarbejdsarrangementer i henhold til artikel 135 i EF-traktaten om kontrol med pengeoverførsler til eller fra Fællesskabet. Kommissionen har også forelagt et forslag til forordning om gensidig administrativ bistand til beskyttelse af Fællesskabets finansielle interesser mod svig eller andre ulovlige aktiviteter, herunder hvidvaskning af penge i forbindelse med EF-svig og korruption i EU baseret på EF-traktatens artikel 280. d) Fællesskabets politik med hensyn til eksterne foranstaltninger, herunder udviklingssamarbejde og samarbejde med andre tredjelande, supplerer medlemsstaternes politikker og omfatter bestemmelser om bekæmpelse af korruption, f.eks. artikel 97 i Cotonou-partnerskabsaftalen af 23. juni 2000, som ændret den 23. februar 2005, som indeholder bestemmelser om en konsultationsprocedure "i alvorlige tilfælde af korruption" med mulighed for i sidste instans at suspendere bistanden. e) Endelig omfatter fællesskabslovgivningen udvikling af politikker og praksis, der tager sigte på at forebygge og bekæmpe korruption, der påvirker De Europæiske Fællesskabers finansielle interesser. Desuden sikrer den, at der findes egnede instanser, der forhindrer korruption, såsom Europa-Kommissionen, Det Europæiske Kontor for Bekæmpelse af Svig (OLAF), Den Europæiske Revisionsret, ombudsmanden, De Europæiske Fællesskabers Domstol og Europa-Parlamentet (Budgetkontroludvalget), og at der findes egnede procedurer, som f.eks. dem, der er fastsat i artikel 22, litra a) og b) i personalevedtægten, som vedrører videregivelse af oplysninger. 3. INDGÅELSE AF KONVENTIONEN MOD KORRUPTION De Forenede Nationers konvention mod korruption er det første globale instrument om forebyggelse og bekæmpelse af korruption. Den opstiller nogle meget nyttige rammer og en række vigtige minimumsstandarder for alle deltagende stater. Følgelig glæder Det Europæiske Fællesskab sig over, at den er trådt i kraft den 14. december 2005. Vedlagte forslag til Rådets afgørelse udgør det lovgivningsmæssige instrument om Det Europæiske Fællesskabs indgåelse af De Forenede Nationers konvention mod korruption, og retsgrundlaget herfor kan findes i følgende artikler i EF-traktaten: artikel 47, stk. 2, 57, stk. 2, 95, 107, stk. 5, 181 A, 190, stk. 5, 195, stk. 4, 199, 207, stk. 3, 218, stk. 2, 223, sidste afsnit, 224, næstsidste afsnit, 225 A, næstsidste afsnit, 245, stk. 2, 248, stk. 4, sidste afsnit, 255, stk. 2, 255, stk. 3, 260, andet afsnit, 264, andet afsnit, 266, sidste afsnit, 279, 280, 283, sammenholdt med artikel 300, stk. 2, og artikel 300, stk. 3, første afsnit. Forslaget indeholder to artikler. Den første artikel godkender konventionen på vegne af Det Europæiske Fællesskab. Den anden artikel giver Rådets formand bemyndigelse til at udpege den person, der har beføjelse til at deponere godkendelsesinstrumentet på Det Europæiske Fællesskabs vegne. Konventionsteksten findes i bilag I. Bilag II omfatter erklæringen om omfanget af Det Europæiske Fællesskabs kompetence med hensyn til de spørgsmål, som protokollen omfatter, jf. konventionens artikel 67, stk. 3. Bilag III indeholder en erklæring, der minder alle parter om, at opstår der tvister, der involverer Fællesskabet, kan der kun finde tvistbilæggelse sted i form af voldgift (konventionens artikel 66, stk. 2). Konventionen vedrører tjenestemænd og andre ansatte i alle EF-institutioner. Uden at dette berører procedurerne i EF-traktatens artikel 300 foreslår Kommissionen følgelig Rådet, at disse institutioner orienteres, navnlig De Europæiske Fællesskabers Domstol, Regionsudvalget, Det Europæiske Økonomiske og Sociale Udvalg, Den Europæiske Centralbank, Den Europæiske Revisionsret og Den Europæiske Investeringsbank. Af disse grunde foreslår Kommissionen Rådet at vedtage vedføjede beslutning. |

130 | Gældende bestemmelser på det område, som forslaget vedrører De Forenede Nationers konvention om bekæmpelse af grænseoverskridende organiseret kriminalitet indeholder en række artikler om korruption, men disse har et snævrere fokus end konventionen mod korruption, da de er begrænset til organiseret kriminalitet. De Forenede Nationers konvention om bekæmpelse af grænseoverskridende organiseret kriminalitet blev indgået på EF's vegne den 21. maj 2004 efter vedtagelsen af den relevante rådsafgørelse på mødet i Rådet (RIA) den 29. april 2004 (8763/04 dateret den 27. april 2004). |

141 | Overensstemmelse med EU's øvrige politikker og målsætninger Finder ikke anvendelse. |

HØRING AF INTERESSEREDE PARTER OG KONSEKVENSANALYSE |

Høring af interesserede parter |

219 | Det er ikke relevant at gennemføre en høring af interesserede parter i forbindelse med et forslag til Rådets afgørelse om indgåelse af et internationalt instrument på vegne af Det Europæiske Fællesskab. |

Ekspertbistand |

229 | Der har ikke været behov for ekstern ekspertbistand. |

230 | Konsekvensanalyse Der er ikke foretaget nogen konsekvensanalyse. Forslaget om indgåelse af konventionen mod korruption er en følge af den tidligere rådsafgørelse om at godkende undertegnelsen og den efterfølgende undertegnelse den 15. september 2005. |

FORSLAGETS RETLIGE ASPEKTER |

305 | Resumé af den foreslåede foranstaltning Forslaget opfordrer Rådet til at gå videre med indgåelsen på EF's vegne af FN's konvention mod korruption efter dens undertegnelse den 15. september 2005. |

310 | Retsgrundlag: Retsgrundlaget for forslaget kan findes i følgende artikler i traktaten om oprettelse af Det Europæiske Fællesskab: artikel 47, stk. 2, 57, stk. 2, 95, 107, stk. 5, 179, 181 A, 190, stk. 5, 195, stk. 4, 199, 207, stk. 3, 218, stk. 2, 223, sidste afsnit, 224, næstsidste afsnit, 225 A, næstsidste afsnit, 245, stk. 2, 248, stk. 4, sidste afsnit, 255, stk. 2, 255, stk. 3, 260, andet afsnit, 264, andet afsnit, 266, sidste afsnit, 279, 280, 283, sammenholdt med artikel 300, stk. 2, første afsnit, og artikel 300, stk. 3, første afsnit. |

329 | Subsidiaritetsprincippet Forslaget hører under Fællesskabets enekompetence. Derfor finder subsidiaritetsprincippet ikke anvendelse. |

Proportionalitetsprincippet Forslaget er i overensstemmelse med proportionalitetsprincippet af følgende årsager: |

331 | Indgåelse af FN's konvention mod korruption vil sætte EF i stand til at blive part i denne internationale aftale. |

332 | Den eventuelle finansielle eller administrative byrde, der måtte påhvile Fællesskabet som følge af de forpligtelser, der opstår som følge af konventionen, vil bygge på de omfattende forebyggelses- og håndhævelsesforanstaltninger, der allerede findes, med henblik på at styrke deres effektivitet. |

Valg af retsakt |

341 | Foreslåede instrumenter: andet. |

342 | Andre typer retsakter ville ikke være hensigtsmæssige, hvilket skyldes følgende forhold: Der er ikke nogen anden valgmulighed i dette tilfælde, da en rådsafgørelse er det eneste egnede instrument til indgåelse af en FN-konvention. |

BUDGETMÆSSIGE KONSEKVENSER |

401 | Institutionerne råder allerede over vide rammer for vedtagelse af foranstaltninger til at bekæmpe korruption. Ikke desto mindre er det muligt, at opfyldelse af konventionens krav med hensyn til EF's institutioner kan kræve yderligere omkostninger i mindre omfang til administrative formål osv. |

- 2006/23 (CNS)

Forslag til

RÅDETS AFGØRELSE

om indgåelse på Det Europæiske Fællesskabs vegne af De Forenede Nationers konvention mod korruption

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 47, stk. 2, 57, stk. 2, 95, 107, stk. 5, 179, 181 A, 190, stk. 5, 195, stk. 4, 199, 207, stk. 3, 218, stk. 2, 223, sidste afsnit, 224, næstsidste afsnit, 225 A, næstsidste afsnit, 245, stk. 2, 248, stk. 4, sidste afsnit, 255, stk. 2, 255, stk. 3, 260, andet afsnit, 264, andet afsnit, 266, sidste afsnit, 279, 280, 283, sammenholdt med artikel 300, stk. 2, første afsnit, og artikel 300, stk. 3, første afsnit.

under henvisning til forslag fra Kommissionen[1],

under henvisning til udtalelse fra Europa-Parlamentet[2], og

ud fra følgende betragtninger:

(1) Kommissionen varetog på Fællesskabets vegne og efter bemyndigelse fra Rådet forhandlingerne om de dele af konventionen, der er omfattet af Fællesskabets kompetence.

(2) Rådet bemyndigede Kommissionen til at forhandle om Fællesskabets tiltrædelse af den pågældende konvention.

(3) Forhandlingerne blev afsluttet med succes, og det instrument, der blev et resultat af forhandlingerne, blev undertegnet på Fællesskabets vegne den 15. september 2005, med forbehold af en eventuel indgåelse på et senere tidspunkt i overensstemmelse med den rådsafgørelse, der blev vedtaget den 10. maj 2005.

(4) Nogle medlemsstater er allerede parter i konventionen, mens ratifikationsprocessen er i gang i andre medlemsstater.

(5) De betingelser, der gør det muligt for Fællesskabet at deponere godkendelsesinstrumentet som omhandlet i konventionens artikel 67, stk. 3, er opfyldt.

(6) Konventionen bør godkendes med henblik på at give Fællesskabet mulighed for at blive part i konventionen inden for rammerne af dets kompetence.

(7) Fællesskabet skal, når det deponerer sit godkendelsesinstrument, også deponere en erklæring om udstrækningen af Det Europæiske Fællesskabs kompetence med hensyn til de spørgsmål, konventionen omhandler, jf. konventionens artikel 67, stk. 3.

(8) Fællesskabet skal, når det deponerer sit godkendelsesdokument, også deponere en erklæring om tvistbilæggelse i henhold til konventionens artikel 66, stk. 2 -

TRUFFET FØLGENDE AFGØRELSE:

Artikel 1

De Forenede Nationers konvention mod korruption godkendes herved på Fællesskabets vegne.

Teksten til konventionen er gengivet i bilag I.

Artikel 2

Rådets formand bemyndiges til at udpege de(n) person(er), der kan deponere det for Fællesskabet bindende instrument til formel bekræftelse. Instrumentet til formel bekræftelse omfatter en kompetenceerklæring i henhold til konventionens artikel 67, stk. 3, som er gengivet i bilag II. Den indeholder desuden en erklæring, som er gengivet i bilag III.

Udfærdiget i Bruxelles, den

På Rådets vegne

Formand

BILAG I

[konventionens tekst]

BILAG IIERKLÆRING OM UDSTRÆKNINGEN AF DET EUROPÆISKE FÆLLESSKABS KOMPETENCE MED HENSYN TIL DE SPØRGSMÅL, DER ER OMHANDLET I DE FORENEDE NATIONERS KONVENTION MOD KORRUPTION

I henhold til artikel 67, stk. 3, i De Forenede Nationers konvention mod korruption skal ratifikations-, accept- eller godkendelsesinstrumentet fra en regional organisation for økonomisk integration indeholde en erklæring om udstrækningen af organisationens kompetence.

1. Fællesskabet bemærker, at begrebet "statslige parter" i konventionens forstand gælder for regionale organisationer for økonomisk integration inden for rammerne af deres kompetence. For så vidt Fællesskabets lovgivning påvirkes af bestemmelserne i konventionen, har Det Europæiske Fællesskab enekompetence til at acceptere sådanne forpligtelser med hensyn til sin egen offentlige administration. I den forbindelse erklærer Fællesskabet, at det har bemyndigelse i henhold til traktaten om oprettelse af Det Europæiske Fællesskab til at varetage følgende spørgsmål:

- udvikling, gennemførelse og opretholdelse af en forebyggende korruptionsbekæmpende politik og -praksis

- etablering af et eller flere forebyggende korruptionsbekæmpende organer og tilvejebringelse af mulighed for, at offentligheden kan informere disse om hændelser, der kan udgøre korruption

- regulering af rekruttering, ansættelsesforhold, aflønning, uddannelse osv. for ikke-valgte tjenestemænd i henhold til personalevedtægten og gennemførelsesbestemmelserne hertil

- større gennemsigtighed og undgåelse af interessekonflikter ved udformningen af de systemer, der er nødvendige for tjenestemænds og andre ansattes udførelse af deres hverv

- udvikling og gennemførelse af adfærdskodekser

- sikring af passende standarder i relation til offentlige indkøb og forvaltning af offentlige finanser

- styrket gennemsigtighed i EF's organisation, funktion og beslutningsprocesser

- tilrettelæggelse, gennemførelse og opretholdelse af foranstaltninger til at styrke De Europæiske Fællesskabers retslige organers integritet under skyldig hensyntagen til deres uafhængighed og til at forebygge mulighederne for korruption.

2. Fællesskabet påpeger også, at det har kompetence til at vedtage foranstaltninger med henblik på gradvis oprettelse af det indre marked, der indebærer et område uden indre grænser med fri bevægelighed for varer, kapital og tjenesteydelser i overensstemmelse med bestemmelserne i traktaten om oprettelse af Det Europæiske Fællesskab. Til dette formål har Fællesskabet vedtaget foranstaltninger til at

3. sikre gennemsigtighed og lige adgang for alle kandidater til offentlige kontrakter og markeder, som bidrager til at forhindre korruption

4. sikre passende standarder for regnskabsvæsen og revision

5. bekæmpe hvidvaskning af penge, som i dag imidlertid ikke omfatter foranstaltninger vedrørende samarbejde mellem retslige og retshåndhævende myndigheder.

Når Fællesskabet har vedtaget en foranstaltning, er det alene Fællesskabet, der indgår eksterne forpligtelser med tredjelande eller kompetente internationale organisationer, som påvirker disse foranstaltninger eller ændrer deres omfang.

6. Fællesskabets politik inden for udviklingssamarbejde og samarbejde med andre tredjelande supplerer de politikker, der følges i medlemsstaterne, og omfatter bestemmelser om at bekæmpe korruption.

7. Udstrækningen og udøvelsen af Fællesskabets kompetence udvikler sig ifølge sagens natur til stadighed, og Fællesskabet vil om nødvendigt supplere eller ændre denne erklæring i overensstemmelse med artikel 67, stk. 3.

8. De Forenede Nationers konvention mod korruption finder, for så vidt angår Det Europæiske Fællesskabs kompetence, anvendelse på de områder, hvor traktaten om oprettelse af Det Europæiske Fællesskab finder anvendelse, og på de betingelser, der er fastsat i nævnte traktat, særlig artikel 299.

I henhold til artikel 299 gælder denne erklæring ikke for de af medlemsstaternes territorier, hvor nævnte traktat ikke finder anvendelse, og den er uden betydning for de love eller beslutninger, som de pågældende medlemsstater måtte vedtage i henhold til konventionen på disse territoriers vegne eller i deres interesse.

BILAG II I ERKLÆRING

For så vidt angår artikel 66, stk. 2, påpeger Fællesskabet, at det i henhold til statutten for Den Internationale Domstol kun er stater (Art.34, paragraph 1), der kan indbringe sager for denne domstol. Derfor kan der i tvister, der involverer Fællesskabet, kun finde tvistbilæggelse sted i form af voldgift i henhold til konventionens artikel 66, stk. 2.

[1] EUT C […] af […], s. […].

[2] EUT C […] af […], s. […].